CELEX: E2006C0387
Language: da
Date: 2006-12-13 00:00:00
Title: EFTA-Tilsynsmyndighedens beslutning nr. 387/06/KOL af 13. december 2006 om ændring af EFTA-Tilsynsmyndighedens beslutning nr. 195/04/KOL om gennemførelse af de bestemmelser, der henvises til i artikel 27 i del II i protokol 3 til aftalen mellem EFTA-staterne om oprettelse af en tilsynsmyndighed og en domstol, hvad angår standardformularerne til anmeldelse af statsstøtte

11.6.2009   
            
            
               DA
            
            
               Den Europæiske Unions Tidende
            
            
               L 148/35
            
         EFTA-TILSYNSMYNDIGHEDENS BESLUTNING
   
   
      Nr. 387/06/KOL
   af 13. december 2006
   om ændring af EFTA-Tilsynsmyndighedens beslutning nr. 195/04/KOL om gennemførelse af de bestemmelser, der henvises til i artikel 27 i del II i protokol 3 til aftalen mellem EFTA-staterne om oprettelse af en tilsynsmyndighed og en domstol, hvad angår standardformularerne til anmeldelse af statsstøtte
   EFTA-TILSYNSMYNDIGHEDEN HAR —
   UNDER HENVISNING til aftalen om Det Europæiske Økonomiske Samarbejdsområde (1), særlig artikel 61-63 og protokol 26 til denne aftale,
   UNDER HENVISNING til aftalen mellem EFTA-staterne om oprettelse af en tilsynsmyndighed og en domstol (2), særlig artikel 27 i del II i protokol 3 til tilsyns- og domstolsaftalen, og
   ud fra følgende betragtninger:
   EFTA-Tilsynsmyndigheden vedtog den 14. juli 2004 beslutning nr. 195/04/KOL om gennemførelse af de bestemmelser, der henvises til i artikel 27-29 i del II i protokol 3 til tilsyns- og domstolsaftalen (3),
   Med EFTA-Tilsynsmyndighedens beslutning nr. 195/04/KOL blev der indført en obligatorisk standardformular til anmeldelse af statsstøtte.
   EFTA-Tilsynsmyndigheden har vedtaget nye retningslinjer for statsstøtte med regionalt sigte for 2007-2013 (4), som finder anvendelse på al regionalstøtte, der tildeles efter den 31. december 2006.
   Efter vedtagelsen af nye fællesskabsretningslinjer om statsstøtte med regionalt sigte for 2007-2013 (5) har Europa-Kommissionen ændret dele af anmeldelsesformularen (6).
   Efter EFTA-Tilsynsmyndighedens vedtagelse af nye retningslinjer for statsstøtte med regionalt sigte for 2007-2013 er det nødvendigt at ændre dele af anmeldelsesformularen i beslutning nr. 195/04/KOL.
   Det Rådgivende Udvalg for Statsstøtte er blevet hørt ved brev af 21. november 2006 i overensstemmelse med den procedure, der er fastlagt i artikel 29 i del II i protokol 3 til tilsyns- og domstolsaftalen —
   VEDTAGET FØLGENDE BESLUTNING:
   Artikel 1
   Bilag I til EFTA-Tilsynsmyndighedens beslutning nr. 195/04/KOL ændres i overensstemmelse med bilag I til denne beslutning.
   Artikel 2
   Denne beslutning er rettet til Republikken Island, Fyrstendømmet Liechtenstein og Kongeriget Norge.
   Artikel 3
   Denne beslutning træder i kraft på dagen efter Tilsynsmyndighedens vedtagelse heraf.
   Artikel 4
   Den engelske udgave af denne beslutning er autentisk.
   
      Udfærdiget i Bruxelles, den 13. december 2006.
      
         
            På EFTA-Tilsynsmyndighedens vegne
         
         Bjørn T. GRYDELAND
         
         
            Formand
         
         Kristján Andri STEFÁNSSON
         
         
            Medlem af Kollegiet
         
      
   
   
      (1)  Herefter benævnt »EØS-aftalen«.
   
      (2)  Herefter benævnt »tilsyns- og domstolsaftalen«.
   
      (3)  EFT L 139 af 25.5.2006, s. 37 og EØS-tillæg nr. 26 af 25.5.2006, s. 1.
   
      (4)  EFTA-Tilsynsmyndighedens beslutning nr. 85/06/KOL af 6.4.2006, endnu ikke offentliggjort i EUT. Kapitel 25B i Retningslinjerne for statsstøtte svarer til meddelelse fra Kommissionen — Retningslinjer for statsstøtte med regionalt sigte for 2007-2013 (EUT C 54 af 4.3.2006, s. 13).
   
      (5)  Se fodnote 4.
   
      (6)  Kommissionens forordning (EF) nr. 1627/2006 af 24.10.2006 om ændring af forordning (EF) nr. 794/2004, hvad angår standardformularerne til anmeldelse af statsstøtte (EUT L 302 af 1.11.2006, s. 10).
   
      BILAG